Latva-Aho

Latva-Aho, japskinimeltään Ippon-Matsu, on Loguetownin asekaupan ammattikusettaja, joka odottaa pahaa-aavistamattomia asiakkaita jotta voisi vähätellä näiden varantoja sekä huijata näiltä mestaritöitä.
Latva-Ahosta tiedetään ainakin se, että hän on naimisissa. Millaista hänen parisuhde-elämänsä on, ei tiedä kukaan muu kuin hän itse ja lihava vaimonsa, joka on varmasti saanut tarpeekseen tuosta hikisestä keski-ikäisestä ohimatkaajien jymäyttäjästä ja tämän miehen unelma-hehkutuksista.
== Epäonnistunut kusetus ja miehen unelma ==
Olkihattupiraattien seikkaillessa Loguetownissa, saapui Zoro Latva-Ahon aseliikkeeseen. Tapansa mukaan Latva-Aho kettuili minkä kerkesi Zoron köyhyydestä, mutta nähdessään tämän kantavan Harmonian Tie-miekkaa, yritti Latva-Aho sen sijaan huijata sen häneltä röyhkeästi, epäonnistuen siinä kuitenkin täydellisesti.
Latva-Aho osoitti kuitenkin omistavansa edes jonkin sortin moraalia, kun Zoro löysi alelaarista Kolmannen Kitetsun ja Latva-Aho varoitti sen olevan kirottu. Miksi tämä miekka kaikesta tästä huolimatta lojui esillä alelaarissa, on mysteeri. Huhun mukaan samaisesta alelaarista voi löytää myös feikkiarpia, kirottujen miekkojen seasta.
Kun Zoro heitti kirotun miekan ilmaan (peläten oikeasti ihan hitosti ja rukoillen sadalta eri jumalalta armahdusta), ja se ohitti hänen kätensä, ihastui Latva-Aho Zoroon ja tämän miehen unelmaan (tästä syystä Latva-Aho pitää tätä nykyä suurennettua versiota Zoron etsintäkuulutusta kylppärinsä seinällä, joka on vähintäänkin epäilyttävää).
Latva-Aho lahjoitti Zorolle myös Lumihuurun, joko silkasta ihastuksesta tämän tyhmänrohkeutta kohtaan, tai tietäen että miekka menee jossain taistelussa kumminkin rikki.
Category:Siviilit
Category:East Blue